
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 15P/56/2024 6624201637 12. 06. 2024 Mgr. Lenka Ragačová Černíková ECLI:SK:OSLC:2024:6624201637.3
Uznesenie Okresný súd Lučenec vo veci starostlivosti o maloleté deti: A. B., narodený XX.XX.XXXX a C. B., narodený XX.XX.XXXX, obidvaja bytom ako matka, v konaní zastúpení kolíznym opatrovníkom Úradom práce, sociálnych vecí a rodiny Lučenec, deti rodičov: matka B. D., narodená XX.XX.XXXX, trvale bytom D. E. XXX, F., štátny občan SR a otec G. B., narodený XX.XX.XXXX, trvale bytom D. E. XXX, F., t.č. E. XXX/X, H., štátny občan SR, o zmene úpravy výkonu rodičovských práv a povinností, o späťvzatí návrhu, takto rozhodol: I. Súd konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Okresnému súdu Lučenec bol dňa 27.03.2024 doručený návrh otca maloletých detí na zmenu úpravy výkonu rodičovských práv a povinností. 2. Na informatívnom stretnutí rodičov dňa 27.05.2024 otec maloletých detí G. B., nar. XX.XX.XXXX uviedol, že po podaní návrhu sa jeho situácia zmenila, ide pracovať asi na 1,5 roka do Nemecka, preto z uvedeného dôvodu berie svoj návrh v celom rozsahu späť a žiada konanie celkom zastaviť. 3. Matka so späťvzatím návrhu na uvedenom informatívnom stretnutí rodičov súhlasila. Rovnako vyjadril svoj súhlas so späťvzatím návrhu aj kolízny opatrovník. 4. Podľa § 29 ods. 1 zákona č. 161/2015 Z.z. Civilný mimosporový poriadok (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Keďže navrhovateľ – otec maloletých detí G. B., nar. XX.XX.XXXX vzal svoj návrh na zmenu úpravy výkonu rodičovských práv a povinností v celom rozsahu späť, pričom so späťvzatím návrhu súhlasila matka aj kolízny opatrovník, súd v súlade s ustanovením § 29 ods. 1 CMP konanie zastavil tak, ako je to uvedené vo výroku tohto uznesenia.
8. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozhodnutiu je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, Dr. Herza 14, 984 37 Lučenec na Krajský súd v Žiline, a to písomne. Podľa ustanovenia § 363 CSP, v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy.

